ร้าน Oyster Harem อยู่โซน Groove Central World ชั้น 2 ติดกับทางเชื่อมรถไฟฟ้า เป็นเหมือนร้าน pop-up แต่มองเห็นได้ชัดเจน หาร้านไม่ยากค่ะ โต๊ะที่นั่งจำนวนไม่เยอะ ถ้ามาช่วงเย็นๆมีที่นั่งให้เลือกตามใจชอบเลยค่ะ แต่ช่วงค่ำๆถึงดึกลูกค้าชาวต่างชาติจะเริ่มเยอะเลยทีเดียว การตกแต่งร้านออกแนวเรียบๆ โทนสีขาว-ดำ แต่ดูคลาสสิคดี 

ทางร้านเสิร์ฟมาให้เป็นเซ็ตเลยค่ะ อาหารทะเลวางบนน้ำแข็งในถาดมาทั้ง 2 ชั้น การตกแต่งก็โอเคเลย มีเลมอนวางเพิ่มสีสันเล็กๆ หอยนางรมจัดเต็มมากแบบไม่กั๊กเลยค่ะ ตัวใหญ่เบ้อเริ่มเลย ร้านนี้ส่งตรงหอยนางรมสดๆมาจากฟาร์มที่สุราษฎร์ธานี ไม่ได้มีการนำเข้าแต่อย่างใดค่ะ หอยสด หวานมาก ไม่คาว 

นอกจากนี้ก็ยังมีหอยแมลงภู่ และ กุ้งอบเนยเผา ซึ่งส่วนตัวเราชอบกุ้งอบเนยเผามากๆค่ะ กลิ่นหอม เนื้อกุ้งสีขาวจั๊วะ หวานมากๆ ไม่ต้องทานกับน้ำจิ้มก็อร่อย ติดใจมากทานไปหลายตัวเลยแหละกุ้งเนี่ย อิอิ

น้ำจิ้มของทานร้านจะมีน้ำจิ้มซีฟู้ด หอมทอด และพล่า เราว่าช่วยตัดคาวได้ดีเลยนะคะ ปกติเราไม่ค่อยทานซีฟู้ดสดๆเท่าไรเพราะกลัวกลิ่นคาว แต่ต้องยอมของร้านนี้เลย แล้วก็ยังมีกระถินให้ทานเป็นกับแกล้มคู่กันด้วย ถ้าหอยนางรมสดเวลาทานกระถินตามไปจะหวานเลยค่ะ

ใครสนใจทานซีฟู้ดสดๆมาลองได้ที่ร้านนี้เลยนะคะ หรือถ้าไม่อยากเดินทาง ก็สามารถสั่ง Delivery ได้เลยค่ะ จะมีมอเตอร์ไซค์ไปส่งให้ ค่าส่งคิดตามระยะทาง สามารถสั่งได้ทางเบอร์โทรศัพท์หรือติดตามดูได้ทาง Instagram นอกจากนี้ยังมีเครื่องดื่มแอลกอฮอล์จำหน่ายในราคาไม่แพงด้วย แถมยังไม่มี vat และ service charge อีกต่างหาก กินเท่าไหร่ จ่ายเท่านั้นค่ะ